Lavernock

Lavernock (walisisk: Larnog) er en grend (hamlet)i Vale of Glamorgan i det sørlige Wales. Den ligger ved kysten 11 km sør for Cardiff mellom Penarth og Sully, med utsikt over Bristolkanalen.

Ved landsbyen ligger Cosmeston Lakes Country Park, en park med rikt fugleliv og en rekonstruksjon av en landsby fra middelalderen. Det er også godt turterreng med utsikt til øyene Flat Holm og Steep Holm.

 Trådløs revolusjon 

Lavernock er mest kjent for den trådløse revolusjon som skjedde da Guglielmo Marconi, med assistanse fra ingeniøren George Kemp, den 13. mai 1897 sendte det første trådløse radiosignal over vann fra odden Lavernock Point i landsbyen til øya Flat Holm i Bristolkanalen. Meldingen som ble sendt med morsealfabetet var ’ARE YOU READY’ («er du klar»). Det var begynnelsen på gjennombruddet som førte til at Marconi i 1909 delte Nobelprisen i fysikk med pionerkollegen Karl Ferdinand Braun, som en anerkjennelse for deres «bidrag til utviklingen av trådløs telegrafi». Goodden, Joe (11. mai 2012): «Marconi's Welsh wireless revolution», Wales History, BBC

 Geologi 
Kystklippene som strekker seg nord og øst for Lavernock Point avdekker en sekvens av sedimentære bergarter fra sen trias og tidlig jura. Lagene registrerer oversvømmelsen av et tidligere ørkenområde ved havet for rundt 200 millioner år siden.Howe, Stephen; Owen, Geraint; Sharpe, Tom (2004): Walking the Rocks: Six walks discovering scenery & geology along the Glamorgan Coast. Cardiff: Geologists' Association - South Wales Group. ISBN 0903222019; s. 93–107. Innenfor den geologiske formasjonen Blue Lias«Blue Lias - BGS Lexicon of Named Rock Units - Result Details», British Geological Survey (BGS) gjenkjenner geologer en St. Mary's Well Bay-formasjon som består av innlemmede slamsteiner og kalkstein, og en overliggende Lavernock Shales-formasjon, som er en slamstein med noen kalksteinsknuter, begge oppkalt etter denne lokaliteten, men også funnet andre steder. Fossiler av østers og andre arter finnes det rikelig av i disse klippene. «E&W sheet 263 Cardiff», BGS Maps Portal. British Geological Survey

I 2015 oppdaget Nick og Rob Hanigan et fossilisert skjelett som tilhørte en skapning på størrelse av en middels hund, en theropod-dinosaur og en «fetter av den gigantiske tyrannosaurus rex». Nå er den døpt Dracoraptor hanigan som betyr «dragerøver», sistnevnte navn til ære for brødrene, ble det beskrevet som «det beste dinosaurfossilet Wales noen sinne har hatt» av Steven Vidovic, en paleontolog ved Portsmouth University. Skjelettet er nå utstilt på National Museum Wales i Cardiff.Sample, Ian (10. januar 2016): «Welsh dinosaur bones confirmed as new Jurassic species», The Guardian

 Lavernock Fort 
På odden på slutten av 1860-tallet ble kanonbatteriet Lavernock Fort bygget. Det ble ferdigstilt i 1870, med tre 7-tommers munningsladekanoner for å beskytte innfarten til skipsverftene i Cardiff og Bristol. «Lavernock Point Battery» (PDF), Victorian Forts and Artillery. En gang før 1895 ble kanonbatteriet forsterket med en fjerde kanon, bare for at alle fire kanonene åtte år senere ble erstattet av to hurtigskytende seks-tommers (152 mm) tidligere marinekanoner i 1903.

Et søkelysbatteri med to enheter ble lagt til under andre verdenskrig. Kanonstillingene fra andre verdenskrig var en del av Fixed Defences, Severn Scheme og beskyttet den atlantiske konvoienes avgrupperingssonen mellom Cardiff, Barry og Flat Holm. «Flat Holm Coastal and Anti-Aircraft Defences (407348)», Coflein. RCAHMW. I dag på 2020-tallet er den gjenværende hoveddelen av kanonbatteriet oppført som et fornminne, som omfatter kanonstillingene, observasjonsposisjonen for direktør og avstandsmåler, mannskaps- og offiserskvarterene. Bygningen minnes fortsatt gjennom at Lavernock Points hovedtilgangsvei har fått navnet «Fort Road».«Lavernock Battery», P D Murphy Photography

 Referanser 

 Eksterne lenker 

 Marconi Holiday Village and Lavernock Point Holiday Park
 Trinity House

Kategori:Landsbyer i Vale of Glamorgan